STOP POŽARIMA

Požari koji ovih dana plamte Bosnom i Hercegovinom i regijom prijete da ugroze ljudske živote i šumske ekosisteme. Pored toga što požari predstavljaju opasnost za ljude i njihovu imovinu i donose veliku materijalnu štetu, velika su prijetnja i za samu prirodu.

Proljetno čišćenje poljoprivrednih površina, dvorišta i okućnica je u toku, nakon čega za posljedicu ostaje velika količina biootpada u vidu suhe trave, granja i sl. Etnološki prije sjetve, radi boljeg rastinja poljoprivredne površine bi se opožarivale. Danas još uvijek ova praksa postoji, ali zbog povećanog negativnog uticaja klimatskih promjena i vjetra nerijetko se dešavaju požari koji zahvaćaju cijele šume i područja koja su teško dostupna.

Imamo veliku odgovornost da očuvamo jedinstvene šumske ekosisteme koji su staništa mnogim vrstama biljaka i životinja. Požari degradiraju šumske ekosisteme, smanjuju biološku raznovrsnost, ubrzavaju eroziju zemljišta, mijenjaju mikroklimu i vodne režime.

U jeku krize izazvane pandemijom virusa COVIDA 19, građani vrlo često koriste lokalna izletišta kako bi izašli iz izolacije a da osiguraju udaljenost od 2m metra. Vrlo često zbog neopreznosti može se izazvati požar velikih razmjera.

Apelujemo građane Federacije Bosne i Hercegovine da se odgovorno ponašaju prema okolišu, građani se pozivaju i mole da ne pale korov te da ne ostavljaju vatru bez nadzora kao i da opuške paljevine i sl. ne ostavljaju u prirodi bez da prethodno nisu osigurali sigurno gašenje istog.